《桂枝香 其三 次荆公韵，寄郭侍郎浅斋》
明代·夏言

登楼纵目。正云黯长空，天地凝肃。遥想金陵佳丽，锦围绣簇。

玄武湖头司寇第，对三山、天外横矗。朱雀桥边，乌衣巷口，春游兴足。

念昔日、杏园追逐。叹南北萍踪，音书断续。白首还山，高谊每惭虚辱。

岁晚江湖冰雪后，喜岩下、桂枝仍绿。寄语浅翁，好怀都付，白鸥园曲。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。